Pamätné euromince

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Od júla 2012 môže každá krajina vydať za rok dve takéto mince. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť.
Pamätné mince sa stali zberateľským artiklom, ale nemali byť zamieňané a nenahrádzajú maloemisné zlaté a strieborné pamätné mince, priamo určené na zberateľské účely a priamo definované ako „zberateľské“. Takéto mince sú zväčša vyrobené vo vysokoleštených emisiách a s vyšším nominálom.
Pravidlá a obmedzenia.
Základom pravidiel pre emisiu pamätných mincí bolo rozhodnutie Európskej rady, ktoré zrušilo zákaz zmeny národnej strany mincí počínajúc 1. januárom 2004.
Napriek tomu niektoré pravidlá a obmedzenia stále platia.
Dve obmedzenia sa týkajú tvorby grafických návrhov. Prvé určuje spoločnú zadnú stranu, druhé stanovuje, za akých okolností môže dôjsť k zmene národnej strany mince. Táto norma stanovila, že lícna strana by nemala byť menená pred rokom 2008, iba v prípade, ak sa hlava štátu, vyobrazená na niektorých minciach, zmení. Moratória na ďalšie zmeny mali byť preskúmané v roku 2008.
Ďalšie predpisy obmedzili frekvenciu a počet pamätných mincí. Každý členský štát eurozóny môže vydať v roku pamätnú mincu, len v nominále 2 €. Celkový počet týchto mincí, emitovaných do obehu za rok by nemal presiahnuť nasledujúci počet:
Ďalšie rozhodnutie (z 18. júla 2005) pridalo dve ďalšie usmernenia týkajúce sa návrhu mince. Štát emitujúci mince by mal byť nejakým spôsobom jasne identifikovaný na lícnej strane, a to buď uvedením plného mena, alebo jasne identifikovateľnou skratkou. Názov meny a nominálna hodnota mince by sa nemala opakovať na národnej strane, nakoľko sa už nachádza na spoločnej rubovej strane.
Tieto obmedzenia však neplatia retroaktívne, len pre nové členské štáty eurozóny a pre nové vzory národných lícnych strán štátov, ktoré menia ich dizajn a pre pamätné euromince po roku 2006.
Toto pravidlo tak ovplyvnilo 5 členských štátov a boli donútené zmeniť svoje národné strany v blízkej budúcnosti (Rakúsko, Belgicko, Fínsko, Nemecko a Grécko). Zmena prebehla vo Fínsku v roku 2007
 a v Belgicku v roku 2008.
Následné rozhodnutie upravilo pravidlá znova:
Tieto odporúčania sa budú prehodnocovať znovu v roku 2015.
Emisie.
Do konca roka 2017, všetky krajiny eurozóny samostatne emitovalo aspoň jednu pamätnú mince 2 €: (Andorra, Belgicko, Cyprus, Estónsko, Fínsko, Francúzsko, Grécko, Holandsko, Írsko, Litva, Lotyšsko, Luxembursko, Monako, Nemecko, Portugalsko, Rakúsko, San Maríno, Slovensko, Slovinsko, Španielsko, Taliansko a Vatikán), počínajúc gréckou olympijskou mincou, ktorá odštartovala emitovanie pamätných mincí.
Okrem vlastných národných mincí sa vydávajú aj spoločné série mincí. Pričom do týchto sérií sa môžu, ale nemusia pripojiť aj štáty Monako, San Maríno, Vatikán a Andorra. Túto možnosť využilo zatiaľ iba San Maríno v roku 2012. 
Niektoré krajiny eurozóny sa rozhodli, že vydajú mincu s rovnakou témou a motívom. Spoločná téma súvisí hlavne s vydávajúcimi krajinami. 
Niektoré členské štáty eurozóny sa rozhodli v jednom roku nezávisle na sebe vydať mincu s rovnakou témou, ale rôznym motívom. 
Niektoré členské štáty eurozóny sa rozhodli vydať mince s totožnou témou, len iným číselným výročím. 
Niektoré členské štáty eurozóny sa rozhodli v rôznych rokoch vydať mince s rovnakou témou. Motívy mincí sú rôzne. Môžu, ale nemusia pripomínať isté výročie od danej udalosti. 
Nominál mincí je zvyčajne nižší ako ich trhová (zberateľská) hodnota (medzi 3 € a 12 €). Výnimku tvoria emisie San Marína, Monaka, Vatikánu a Andorry, ktorých mince sú bežne predávané medzi 25 € a 60 €, staršie emisie sú často hodnotené nad 100 €.
Vydané vzory boli uverejnené v Úradnom vestníku Európskej únie
Série národných pamätných mincí.
Päť členských štátov eurozóny – Luxembursko, Nemecko, Španielsko, Malta, Lotyšsko, Litva a Francúzsko sa rozhodli raziť určité roky svoje národné pamätné dvojeurové mince v ucelenom tematickom celku.
Luxemburská veľkovojvodská dynastia.
Od roku 2004 vydáva každoročne dvojeurovú pamätnú mincu s motívom veľkovojvodskej dynastie vládnucej v Luxembursku. Každá minca bude zobrazovať udalosť, stavbu alebo iné témy týkajúce sa dynastie alebo člena dynastie spolu s ich portrétmi. Do tejto série patria všetky vydané a plánované Luxemburské mince okrem spoločných mincí. Rok ukončenia série nie je známy.